Diari Oficial de la Generalitat Valenciana


Sumari del DOGV 3839, del 19-09-2000 (2000/7395)

RESOLUCIÓ de 17 de juliol de 2000, de la Universitat Politècnica de València, per la qual es publica definitivament el nom de l'aspirant que ha superat les proves selectives d'accés al grup C, sector d'administració especial, especialista tècnic de laboratori, pel sistema de concurs oposició lliure (P653), convocades per la Resolució de 19 d'octubre de 1999 (DOGV núm. 3.630, de 22 de novembre).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3839

Data del DOGV
:   19-09-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7395


Organisme emissor
:   Universitat Politècnica de València

Tipus de document
:   Resolució

RESOLUCIÓ de 17 de juliol de 2000, de la Universitat Politècnica de València, per la qual es publica definitivament el nom de l'aspirant que ha superat les proves selectives d'accés al grup C, sector d'administració especial, especialista tècnic de laboratori, pel sistema de concurs oposició lliure (P653), convocades per la Resolució de 19 d'octubre de 1999 (DOGV núm. 3.630, de 22 de novembre). [2000/F7395]
  
Una vegada concloses les proves selectives per a l'ingrés com a personal funcionari, en el grup C, sector d'administració especial, especialista tècnic de laboratori, pel sistema de concurs oposició lliure (P653), convocatòria de 19 d'octubre de 1999, Diari Oficial de la Generalitat Valenciana número 3.630, de 22 de novembre de 1999, i d'acord amb el que s'estableix en la base 8.2 d'aquesta convocatòria, aquest Rectorat resol:
  
Primer
  
Publicar definitivament, amb expressió de la puntuació total obtinguda, el nom de l'aspirant que ha superat aquestes proves selectives, que s'indica tot seguit:
  
Cognoms i nom Oposició Concurs Total
  
Navarro García, Javier 13,92 1,50 15,42
  
Segon
  
En el termini de 20 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana, l'aspirant que s'esmenta en el punt anterior haurà de presentar al Servei de Recursos Humans, Secció de PAS, d'aquesta Universitat Politècnica de València, els documents següents:
  
a) Certificat de naixement expedit pel registre civil corresponent o fotocòpia del document nacional d'identitat o del passaport, en el cas dels nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver sigut separat mitjançant expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques.
  
d) Certificat mèdic acreditatiu de posseir la capacitat física necessària per a l'exercici de les funcions del lloc de treball ofert.
  
e) Els aspirants discapacitats hauran de presentar el certificat de la Conselleria de Treball i Assumptes Socials o òrgans competents d'altres administracions públiques, que acredite discapacitació igual o superior al 33%, així com la seua capacitat per a exercir les funcions que corresponguen a les vacants ofertes.
  
Una vegada presentats els documents i en un termini màxim de sis mesos, comptadors a partir de l'endemà de la publicació d'aquesta resolució en el Diari Oficial de la Generalitat Valenciana, la persona interessada haurà de prendre possessió al seu lloc corresponent, després de la publicació del seu nomenament en el Diari Oficial de la Generalitat Valenciana, segons la base 11 de la convocatòria de 19 d'octubre de 1999 (DOGV nº 3.630, de 22 de novembre de 1999).
  
Tercer
  
D'acord amb el punt 6.6 de la convocatòria d'aquestes proves, es constitueix una borsa de treball amb l'aspirant que es detalla tot seguit, que ha obtingut les qualificacions següents:
  
Cognoms i nom: Maestro Cano, Ignacio Carlos
  
1r exercici: 5,20
  
2n exercici: -
  
Fase de concurs: -
  
Puntuació total: 5,20
  
Contra aquest acte, que exhaureix la via administrativa, es pot interposar un recurs contenciós administratiu davant dels òrgans de la Jurisdicció Contenciosa Administrativa de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que s'estableix en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció de la Llei 4/1999, de 13 de gener, l'article 22 de la Llei Orgànica 11/1983, de 25 d'agost, de Reforma Universitària, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament es podrà interposar, en el termini d'un mes, comptador a partir de l'endemà de la publicació d'aquesta resolució, un recurs potestatiu de reposició davant d'aquest Rectorat, d'acord amb el que s'estableix en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
València, 17 de juliol de 2000.- El rector de la Universitat Politècnica de València: Justo Nieto Nieto.